บทที่ 4

การนำแผนปฏิบัติราชการไปสู่การปฏิบัติ

แผนปฏิบัติราชการ มหาวิทยาลัยราชภัฏราชนครินทร์ พ.ศ. 2568-2570 เป็นแผนแม่บทที่ใช้ เพื่อผลักดันวิสัยทัศน์ พันธกิจ เป้าหมายหลักของมหาวิทยาลัย ยกระดับการผลิตบัณฑิต การบริการวิชาการ ตลอดจนพัฒนาผลงานวิจัยให้มีคุณภาพสามารถถ่ายทอดองค์ความรู้เพื่อนำไปพัฒนา แก้ไขปัญหาให้กับชุมชน และท้องถิ่นตามศาสตร์พระราชา เป็นแผนที่ใช้ขับเคลื่อนให้องค์กรมีการบริหารจัดการอย่างประสิทธิภาพสู่ประเทศไทย 4.0 ภายใต้เมืองมหาวิทยาลัยที่สะอาด และมีสภาพแวดล้อมสีเขียว โดยกำหนดแผนยุทธศาสตร์ กลยุทธ์ และมาตรการ/โครงการ/กิจกรรม รวมทั้งสิ้น 4 ยุทธศาสตร์ 7 เป้าประสงค์ 11 กลยุทธ์ 38 ตัวชี้วัด 64 แนวทางการพัฒนา และ 40 โครงการ ทั้งนี้เพื่อให้บรรลุความสำเร็จของการขับเคลื่อนแผนยุทธศาสตร์ฯ สู่การปฏิบัติ ซึ่งความสำเร็จของการแปลงแผนไปสู่ การปฏิบัติมีปัจจัยสำคัญหลายประการ ประกอบด้วยความชัดเจนของแผน การรับรู้ ความเข้าใจ ความรู้สึกเป็นเจ้าของและมีส่วนร่วม นอกจากนี้การขับเคลื่อนแผนยุทธศาสตร์ให้บรรลุเป้าหมายต้องดำเนินการควบคู่กับการจัดสรรงบประมาณที่มีประสิทธิภาพ มีระบบติดตาม กำกับ และการประเมินผลกลยุทธ์สำคัญในการนำแผนไปสู่การปฏิบัติประกอบด้วย 4 กลยุทธ์ คือ 1) กลยุทธ์การให้ข้อมูลข่าวสาร (Information Strategies) 2) กลยุทธ์การอำนวยความสะดวก (Facilitation Strategies) 3) กลยุทธ์การกำกับควบคุม (Regulatory Strategies) และ 4) กลยุทธ์การให้สิ่งเสริมแรง (Incentives Strategies) ภายใต้การติดตาม กำกับของคณะผู้บริหารที่รับผิดชอบในแต่ละยุทธศาสตร์ และคณะกรรมการติดตาม กำกับ และประเมินผล กลไกการบริหารจัดการแผนยุทธศาสตร์ไปสู่การปฏิบัติ ดำเนินการตามแนวทาง ดังนี้

1. **การเชื่อมโยงจากยุทธศาสตร์สู่การจัดทำโครงการ และแผนงบประมาณ**

# ในการนำแผนปฏิบัติราชการไปสู่การปฏิบัติ ผู้ที่ได้รับมอบหมายจะต้องไปจัดทำรายละเอียด ของโครงการพร้อมงบประมาณ และบรรจุเข้าแผนปฏิบัติราชการประจำปีตามกรอบระยะเวลาที่กำหนด ซึ่งงบประมาณในการดำเนินงานมาจากงบประมาณแผ่นดิน งบประมาณเงินรายได้ การสนับสนุนของหน่วยงานภายนอกทั้งภาครัฐ ภาคเอกชน มูลนิธิ/บุคคล กองทุน องค์กรปกครองส่วนท้องถิ่น นอกจากนี้ ได้นำกลยุทธ์ ทั้ง 11 กลยุทธ์ มาจัดทำเป็นแนวปฏิบัติ/โครงการ/กิจกรรม ต่างๆ โดยได้ถ่ายทอด มอบหมาย และกำหนดผู้รับผิดชอบที่ชัดเจน ซึ่งประกอบด้วย ระดับรองอธิการบดี และคณะ/หน่วยงาน ที่เกี่ยวข้อง

**2. การถ่ายทอดเป้าประสงค์และตัวชี้วัดจากระดับมหาวิทยาลัยสู่ระดับหน่วยงาน**

เพื่อให้การดำเนินงานของทั้งมหาวิทยาลัยไปในทิศทางเดียวกันและสอดคล้องกัน จึงกำหนดให้ มีการถ่ายทอดเป้าประสงค์ ตัวชี้วัด และค่าเป้าหมายตามยุทธศาสตร์ของมหาวิทยาลัยสู่คณะ ศูนย์ สถาบัน สำนัก ซึ่งได้มีการถ่ายทอดแผนยุทธศาสตร์สู่การปฏิบัติ เพื่อสื่อสารสร้างความเข้าใจ และถ่ายทอดตัวชี้วัดที่สำคัญโดยให้ หน่วยงาน พิจารณาตามศักยภาพ และความเชี่ยวชาญเพื่อนำไปจัดทำ/ทบทวนแผนปฏิบัติราชการ ปี พ.ศ. 2568-2570 และแผนปฏิบัติราชการประจำปีให้มีความสอดคล้องและเชื่อมโยงกับทิศทาง การบริหารของมหาวิทยาลัย

นอกจากนี้ มหาวิทยาลัยยังได้มีการจัดทำคำรับรองการปฏิบัติราชการระหว่างมหาวิทยาลัย กับหน่วยงานระดับคณะหรือเทียบเท่า และคำรับรองการปฏิบัติราชการระหว่างคณะหรือเทียบเท่ากับหน่วยงานภายในขององค์กร โดยการกำหนดเป้าประสงค์ ตัวชี้วัด และค่าเป้าหมายที่สำคัญให้สอดคล้องกับยุทธศาสตร์ของมหาวิทยาลัย อีกทั้งยังเป็นกลไกเพื่อให้การดำเนินงานของหน่วยงานต่าง ๆ ได้สอดคล้องกับยุทธศาสตร์ของมหาวิทยาลัย

**3. การติดตามและประเมินผล**

3.1 มหาวิทยาลัยแต่งตั้งคณะกรรมการติดตามผลการดำเนินงานตามแผนปฏิบัติราชการ และผลการดำเนินงานตามแผนปฏิบัติการประจำปี โดยคณะกรรมการฯ และกองนโยบายและแผนดำเนินการติดตามและประเมินผลการดำเนินการอย่างต่อเนื่องทั้งการประเมินผลสัมฤทธิ์ของโครงการ และผลสัมฤทธิ์ของการเบิกจ่ายงบประมาณ โดยแบ่งช่วงระยะเวลาในการติดตามออกเป็นรายไตรมาส คือ รอบ 3 เดือน 6 เดือน 9 เดือน และ 12 เดือน สำหรับการดำเนินงานจะมีการนำข้อมูลตัวชี้วัด และค่าเป้าหมาย ตามยุทธศาสตร์ของมหาวิทยาลัยเข้าสู่ระบบและกลไกของการประกันคุณภาพของมหาวิทยาลัย เพื่อให้ผู้บริหารได้มีระบบในการติดตามข้อมูลความคืบหน้าในการดำเนินงานตามยุทธศาสตร์อย่างต่อเนื่อง เพื่อประเมินว่าคณะและหน่วยงานสามารถดำเนินการได้บรรลุเป้าหมายที่ตั้งไว้หรือไม่ ผลการดำเนินงานสนับสนุนให้บรรลุเป้าประสงค์ของแผนมากน้อยเพียงใด

3.2 ให้ผู้บริหารของมหาวิทยาลัยที่เป็นผู้รับผิดชอบหลักในแต่ละยุทธศาสตร์ กำกับ ติดตาม ความคืบหน้าของการดำเนินงานตามโครงการ และการบรรลุค่าเป้าหมายของตัวชี้วัด เพื่อใช้เป็นข้อมูล ในการประเมินผลการดำเนินงานตามยุทธศาสตร์ พร้อมทั้งสรุปประเด็นปัญหาและอุปสรรคต่าง ๆ รายงานต่อคณะกรรมการบริหารมหาวิทยาลัย และสภามหาวิทยาลัย เพื่อเป็นข้อมูลสำหรับการปรับเปลี่ยนยุทธศาสตร์ให้เหมาะสมและสอดคล้องกับสภาวการณ์ต่าง ๆ ที่เกิดขึ้น โดยยังคงมีเป้าประสงค์ของแผนเป็นหลัก พร้อมทั้งสร้างตัวชี้วัดการพัฒนาที่สามารถนำไปใช้กำกับการดำเนินงานตามเป้าหมาย ได้อย่างมีประสิทธิภาพ

3.3 ให้หน่วยงานรายงานผลการดำเนินงานตามตัวชี้วัดของโครงการตามที่ปรากฏในแผนปฏิบัติการประจำปี พร้อมทั้งรายงานผลการดำเนินงานต่อมหาวิทยาลัย ปีละ 2 ครั้ง โดยรายงานผลการดำเนินงานภายใน 30 วัน หลังสิ้นสุดไตรมาสที่ 2 และสิ้นสุดปีงบประมาณ

1. **การสื่อสารและถ่ายทอดยุทธศาสตร์สู่ประชาคมมหาวิทยาลัยราชภัฏราชนครินทร์**

เพื่อให้คณาจารย์ บุคลากร และนักศึกษาของมหาวิทยาลัย ได้ตระหนักและรับรู้ถึงยุทธศาสตร์ของมหาวิทยาลัย จึงจัดกิจกรรมต่าง ๆ เพื่อสร้างความเข้าใจและเกิดความพร้อมในการร่วมผลักดันแผนปฏิบัติราชการไปสู่การปฏิบัติ โดยดำเนินการถ่ายทอดยุทธศาสตร์ของมหาวิทยาลัยให้บุคลากรและนักศึกษาได้รับรู้และเข้าใจ มีการประชาสัมพันธ์ และการสื่อสารผ่านช่องทางต่าง ๆ ที่มหาวิทยาลัยจัดเตรียมไว้อย่างหลากหลายให้ครอบคลุมผู้เกี่ยวข้อง นักศึกษา และบุคลากรทุกระดับ

**ขั้นตอนการดำเนินงานการนำยุทธศาสตร์ไปสู่การปฏิบัติ**

**มหาวิทยาลัยราชภัฏราชนครินทร์**

มหาวิทยาลัยชั้นนำรับใช้สังคมของภาคตะวันออก เพื่อสร้างนวัตกรรมสู่การพัฒนาที่ยังยืน

**แผนปฏิบัติราชการมหาวิทยาลัย**

**พ.ศ. 2568-2570**

* ผู้บริหาร/บุคลากร มรร.

จัดทำแผนปฏิบัติราชการ

* ให้ความเห็นชอบ

**สภามหาวิทยาลัย**

ไ แผนปฏิบัติราชการ

* สื่อสารแผนปฏิบัติราชการ

รายงาน

**มหาวิทยาลัย**

* ถ่ายโอนตัวชี้วัด

* ทบทวน/จัดทำแผนปฏิบัติราชการ

**คณะ / หน่วยงาน**

ของหน่วยงานและแผนปฏิบัติ

ราชการประจำปี

**การติดตามและประเมินผล**

* ประเมินผลการดำเนินงาน
* ประเมินผู้บริหาร

**ภาพที่ 18** ขั้นตอนการดำเนินงานการนำยุทธศาสตร์ไปสู่การปฏิบัติ